РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/208-20

14. децембар 2020. године

Б е о г р а д

ЗАПИСНИК

13. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 14. ДЕЦЕМБРА 2020. ГОДИНЕ

Седница је почела у 11,00 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Никола Јоловић, Душко Тарбук, Оливера Пешић, Горан Ковачевић, Бобан Бирманчевић, Братимир Васиљевић, Ана Чарапић и Војислав Вујић.

Седници су присуствовали заменици чланова Одбора: Виктор Јевтовић (заменик члана Одбора Верољуба Арсића), Ана Белоица (заменик члана Одбора Соње Влаховић) и Зоран Томић (заменик члана Одбора Братимира Васиљевића).

Седници нису присуствовали чланови Одбора: Владимир Маринковић, Душан Бајатовић, Љиљана Кузмановић Вујаковић, Золтан Пек, Милорад Мијатовић, као ни њихови заменици.

Седници су присуствовали представници Министарства финансија Саша Стевановић, државни секретар, Славица Савичић, државни секретар, Драган Демировић, помоћник министра, Филип Шановић, помоћник министра, Татјана Међедовић, сектор за међународну сарадњу, Огњен Поповић, саветник министра, Ана Триповић, директор Управе за јавни дуг, и Жељко Радовановић, директор Управе за спречавање прања новца, представник Министарства трговине, туризма и телекомуникација Милан Добријевић, помоћник министра, и представник Министарства просвете, науке и технолошког развоја Саша Стојановић, помоћник министра.

На предлог председника, Одбор је, једногласно **(11 народних посланика је гласало „за“), утврдио** следећи

Д н е в н и р е д:

- Усвајање записника са 8, 10. и 11. седнице Одбора;

1. Разматрање Предлога закона о дигиталној имовини, који је поднела Влада (број 011-1936/20 од 27. новембра 2020. године), у начелу;
2. Разматрање Предлога закона о фискализацији, који је поднела Влада (број 011- 1932/20 од 27. новембра 2020. године), у начелу;
3. Разматрање Предлога закона о изменама и допунама Закона о враћању одузете имовине и обештећењу, који је поднела Влада (број 011-1928/20 од 27. новембра 2020. године), у начелу;
4. Разматрање Предлога закона о изменама и допунама Закона о спречавању прања новца и финансирања тероризма, који је поднела Влада (број 011-1927/20 од 27. новембра 2020. године), у начелу
5. Разматрање Предлога закона о изменама и допунама Закона о акцизама, који је поднела Влада (број 011-1925/20 од 27. новембра 2020. године), у начелу;
6. Разматрање Предлога закона о изменама и допунама Закона о порезу на добит правних лица, који је поднела Влада (број 011- 1924/20 од 27. новембра 2020. године), у начелу;
7. Разматрање Предлога закона о изменама и допунама Закона о порезу на доходак грађана, који је поднела Влада (број 011-1923/20 од 27. новембра 2020. године), у начелу;
8. Разматрање Предлога закона о изменама и допунама Закона о порезу на додату вредност, који је поднела Влада (број 011-1920/20 од 27. новембра 2020. године), у начелу;
9. Разматрање Предлога закона о изменама и допуни Закона о доприносима за обавезно социјално осигурање, који је поднела Влада (број 011-1919/20 од 27. новембра 2020. године), у начелу;
10. Разматрање Предлога закона о изменама и допуни Закона о тржишту капитала, који је поднела Влада (број 400-1858/20 од 20. новембра 2020. године), у начелу;
11. Разматрање Предлога закона о изменама и допуни Закона о јавној својини, који је поднела Влада (број 011-1921/20 од 27. новембра 2020. године), у начелу;
12. Разматрање Предлога закона о потврђивању Споразума о заједничким набавкама медицинских средстава, који је поднела Влада (број 011-1930/20 од 27. новембра 2020. године);
13. Разматрање Предлога закона о измени Закона о утврђивању јавног интереса и посебним поступцима експропријације и издавања грађевинске дозволе ради реализације пројекта „Београд на води“, који je поднела Влада (број 011-1922/20 од 27. новембра 2020. године), у начелу;
14. Разматрање Предлога закона о утврђивању гарантне шеме као мера подршке привреди за ублажавање последица пандемије болести COVID-19 изазване вирусом SARS- CoV-2, који је поднела Влада (број 011-1933/20 од 27. новембра 2020. године), у начелу;
15. Разматрање Предлога закона о потврђивању Финансијског уговора Повезане школе у Србији између Републике Србије и Европске инвестиционе банке, који је поднела Влада (број 011-1929/20 од 27. новембра 2020. године).

Пре преласка на рад по утврђеним тачкама дневног реда, **Одбор је,** једногласно (11 народних посланика је гласало „за“), **без примедби,** усвојио записнике са 8, 10. и 11. седнице Одбора.

Одбор је, једногласно (11 народних посланика је гласало „за“), **у**својио предлог председника Одбора да се, ради ефикаснијег рада Одбора, о тачкама дневног реда од 1. до 15. води заједнички начелни и јединствени претрес, у складу са чланом 76. Пословника, а да се, потом, о свакој тачки дневног реда Одбор посебно изјасни.

**ПРВА – ПЕТНАЕСТА ТАЧКА ДНЕВНОГ РЕДА: Заједнички начелни и јединствени претрес предложених закона**

Филип Шановић, помоћник министра финансија, образложио је Предлог закона о дигиталној имовини, који има 146 чланова подељених у девет области, наводећи да је дигитална имовина дигитални запис вредности који се може дигитално куповати, размењивати или преносити и који се не може користити као средство размене или у сврху улагања, при чему дигитална имовина не укључује записе валута које су законско средство плаћања и другу финансијску имовину која је уређена другим законима. Такође је истакао да ће, према Закону о дигиталној имовини, дигитална имовина бити подељена на виртуелну валуту, за коју ће бити надлежна Народна банка Србије, и дигитални токен, чија надлежности припада Комисији за хартије од вредности, као и да ће закон почети да се примењује по истеку шест месеци од дана ступања на снагу.

Славица Савичић, државни секретар Министарства финансија, образложила је Предлог закона о фискализацији, наводећи да је основна идеја доношења овог закона увођење новог система заснованог на on line систему, како би се поступци убрзали и поједноставили, смањили трошкови пословања, а све у циљу сузбијања сиве економије, ефикаснијег праћења и контроле пореских обвезника. Нагласила је да ће уз закон бити донети подзаконски акти којима ће се ближе уредити поступци за примену закона, да ће закон бити у примени од 1. јануара 2022. године, као и да ће надзор над применом закона вршити Пореска управа.

Предлог закона о изменама и допунама Закона о враћању одузете имовине и обештећењу такође је образложила Славица Савичић, објаснивши да се изменама и допунама закона продужава рок за утврђивање коефицијената обештећења, који је истекао 1. марта 2020. године, за годину дана, као и рок у ком ће Агенција за реституцију бити дужна да процени неутврђене основице обештећења у циљу утврђивања коефицијента обештећења.

Жељко Радовановић, директор Управе за спречавање прања новца, образложио је Предлог закона о изменама и допунама Закона о спречавању прања новца и финансирања тероризма, наводећи да су разлози за доношење измена и допуна овог закона усклађивања са Законом о дигиталној имовини.

Државни секретар Славица Савичић образложила је Предлог закона о изменама и допунама Закона о акцизама, наводећи да ће се изменама и допунама определити нови период везано за акцизе на дуван, и то период од 2021. до 2025. године, што би довело до усклађивања са стандардима Европске уније, али је уједно и покушај да се нађе оптималан начин да се ове акцизе уреде на средњерочном плану, као и да се изменама и допунама предлаже увећавање износа акцизе на несагоревајући дуван, како би се у наредном периоду смањила разлика између акцизе на несагоревајући дуван и акцизе на цигарете.

Такође је образложила и Предлог закона о изменама и допунама Закона о порезу на добит правних лица, наводећи да се изменама и допунама додатно уређује питање алтернативних фондова и питање дигиталне имовине, које се уводи у систем ове године. Затим, образлажући Предлог закона о изменама и допунама Закона о порезу на доходак грађана, навела је да је главни разлог за његово доношење сузбијање нелегалног рада физичких лица, додатно пореско растерећење привредних субјеката, запошљавање, прилив инвестиција и привредни раст. Образлажући Предлог закона о изменама и допунама Закона о порезу на додату вредност, навела је да је циљ ових измена и допуна усклађивање са другим законима, са прописима Европске уније и унапређење пословног амбијента.

Славица Савичић образложила је и Предлог закона о изменама и допуни Закона о доприносима за обавезно социјално осигурање, наводећи као главни разлог за доношење закона продужење периода примене постојећих олакшица за годину дана, до 31. децембра 2021. године, а везано за запошљавање нових лица, у виду права на повраћај дела плаћених доприноса по основу зараде новозапослених лица.

Филип Шановић, помоћник министра финансија, образложио је Предлог закона о изменама и допуни Закона о тржишту капитала. Навео је да се овим изменама очекује обезбеђење већег обима трговања и боља понуда квалитетних финансијских инструмената на тржишту капитала у виду корпоративних обвезница, односно квалитетан материјал којим ће се трговати на берзи, што би утицало на развој и стабилност тржишта капитала у Републици Србији, као и финансијског тржишта уопште.

Предлог закона о изменама и допуни Закона о јавној својини образложила је Славица Савичић, указавши на то да се предложене измене и допуна састоје у продужавању рока до када аутономне покрајине, јединице локалне самоуправе, јавна предузећа, друштва капитала и њихова зависна друштва могу поднети захтеве за упис права својине на непокретностима, рок је продужен за годину дана, односно до 31. децембра 2021. године. Затим, да би се брже извршио упис права јавне својине на јединицама локалне самоуправе, потребно је прибавити од Агенције за реституцију документ којим се дефинише да предметна имовина не може бити предмет натуралног враћања, чиме се убрзавају поступци пред катастром и тиме ће упис јавне својине бити ефикаснији. Такође, процена тржишне вредности би се ограничила на две године, због промена на тржишту некретнина.

Татјана Међедовић, из Сектора за међународну сарадњу и европске интеграције Министарства финансија, образлажући Предлог закона о потврђивању Споразума о заједничким набавкама медицинских средстава, навела је да се овим споразумом омогућава Републици Србији да набави неопходну медицинску опрему по нижим ценама, као и могућност да заједно са домаћим експертима користи експертизе стручњака држава потписница споразума у одабиру опреме и лекова поузданог квалитета.

Предлога закона о измени Закона о утврђивању јавног интереса и посебним поступцима експропријације и издавања грађевинске дозволе ради реализације пројекта „Београд на води“ образложила је државни секретар Славица Савичић, наводећи као главни разлог доношења измене закона потребу за продужење рока за две године за подношење предлога за експропријацију, пошто услед избијања вирусне пандемије поступак није завршен.

Филип Шановић образложио је Предлог закона о утврђивању гарантне шеме као мера подршке привреди за ублажавање последица пандемије болести COVID-19 изазване вирусом SARS- CoV-2. Навео је да је циљ доношења овог закона ублажавање економских и финансијских последица насталих услед пандемије COVID-19, затим, да ће се овим законом обезбедити наставак предузетих мера подршке привреди ради повећања ликвидности привредних субјеката са седиштем у Републици Срији, укључујући и пољопривредна газдинства. Такође је навео и да је констатована нужна потреба да Република Србија преузме обавезу да, као гарант, измири потраживања банака настала по основу одобрених кредита за финансирање ликвидности и обртна средства, уз пуни контролни и надзорни механизам Народне банке Србије у спровођењу ове мере, као и да даном ступања на снагу овог закона престаје да важи Уредба.

Татјана Међедовић је образложила Предлог закона о потврђивању Финансијског уговора Повезане школе у Србији између Републике Србије и Европске инвестиционе банке, наводећи да је Европска инвестициона банка одобрила зајам од 65 милиона евра Републици Србији ради унапређења образовања и успостављања квалитетнијих услова за наставу и учење, као и потпуну примену нових технологија у настави. Фазе I и II Пројекта се већ реализују средствима из буџета Републике Србије, а оне су основа за одобрење кредита за реализацију треће фазе, кроз коју ће бити изграђена бежична локална рачунарска мрежа у свим школским објектима у нашој земљи где је то технички оправдано и потребно. Такође је навела да се реализацијом овог пројекта обезбеђују једнаке могућности образовања у руралним срединама као у урбаним.

У начелној расправи о предлозима закона учествовали су чланови и заменици чланова Одбора Војислав Вујић, Горан Ковачевић, Зоран Томић и Верољуб Арсић, као и представници предлагача закона Огњен Поповић, Филип Шановић и Славица Савичић.

По завршетку дискусије, приступило се гласању о наведеним предлозима закона, у начелу:

1.тачка

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава једногласно **(10 народних посланика је гласало „за“), усвојио je**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о дигиталној имовини, у начелу.

2. тачка

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава једногласно **(10 народних посланика је гласало „за“), усвојио je**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о фискализацији, у начелу.

3.тачка

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава једногласно **(10 народних посланика је гласало „за“), усвојио je**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о враћању одузете имовине и обештећењу, у начелу.

4. тачка

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава једногласно **(10 народних посланика је гласало „за“), усвојио je**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о спречавању прања новца и финансирања тероризма, у начелу.

5. тачка

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава једногласно **(10 народних посланика је гласало „за“), усвојио je**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о акцизама, у начелу.

6. тачка

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава једногласно **(10 народних посланика је гласало „за“), усвојио je**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о порезу на добит правних лица, у начелу.

7. тачка

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава једногласно **(10 народних посланика је гласало „за“), усвојио je**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о порезу на доходак грађана, у начелу.

8. тачка

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава једногласно **(10 народних посланика је гласало „за“), усвојио je**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о порезу на додату вредност, у начелу.

9. тачка

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава једногласно **(10 народних посланика је гласало „за“), усвојио je**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допуни Закона о доприносима за обавезно социјално осигурање, у начелу.

10. тачка

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава једногласно **(10 народних посланика је гласало „за“), усвојио je**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допуни Закона о тржишту капитала, у начелу.

11. тачка

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава једногласно **(10 народних посланика је гласало „за“), усвојио je**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допуни Закона о јавној својини, у начелу.

12. тачка

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава једногласно **(10 народних посланика је гласало „за“), усвојио je**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивањњу Споразума о заједничким набавкама медицинских средстава.

13. тачка

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава једногласно **(10 народних посланика је гласало „за“), усвојио je**

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о измени Закона о утврђивању јавног интереса и посебним поступцима експропријације и издавања грађевинске дозволе ради реализације пројекта „Београд на води“, у начелу.

14. тачка

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава једногласно **(10 народних посланика је гласало „за“), усвојио je**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о утврђивању гарантне шеме као мера подршке привреди за ублажавање последица пандемије болести COVID-19 изазване вирусом SARS- CoV-2, у начелу.

15. тачка

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава једногласно **(10 народних посланика је гласало „за“), усвојио je**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Финансијског уговора Повезане школе у Србији између Републике Србије и Европске инвестиционе банке.

За известиоца Одбора на седници Народне скупштине по тачкама од 1. до 15. дневног реда одређена је др Александра Томић, председник Одбора.

Седница Одбора је завршена у 12,30 часова.

Седница је тонски снимана.

 СЕКРЕТАР ПРЕДСЕДНИК

 Тијана Игњатовић др Александра Томић